ESN Youth Academy – akademija mekih ili životnih vještina za mlade!

Nakon niza uspješno održanih radionica u Splitu i Zagrebu, dolazimo i u Osijek! Pridružite nam se na akademiji mekih ili životnih vještina u subotu, 21. travnja, s početkom u 9 sati u American Corneru!

Znaš li što dobiješ kada spojiš tvrde i meke vještine, radionice i predavanja, multikulturalnost i lokalnu sredinu? Pa… odgovore na sva velika pitanja u životu jednog milenijalca!

**

Naučili su te kako se dijele polinomi i od čega se sastoji stanična membrana, no ne i **kako napisati najbolji CV** i **inspirativno motivacijsko pismo**? Kako se najbolje **prezentirati na razgovoru za posao** ili u životu općenito? Kako **organizirati** svoje **slobodno vrijeme** na kvalitetan način? Zašto **internacionalizacija društva** utječe na njegov boljitak? **Sve su to pitanja na koja vam mi možemo dati konkretan odgovor uz obavezne praktične primjere.**

[**Erasmus studentska mreža Hrvatska**](https://www.facebook.com/ESNCroatia/) u subotu, 21. travnja, od 9 – 13 sati u **American Corneru** *(Gradska i sveučilišna knjižnica Osijek)* provodi osječku verziju događaja [**ESN Youth Academy**](https://www.facebook.com/events/886998051471142/). **Erasmus studentska mreža**, najveća studentska volonterska organizacija u **Europi**, djeluje na više od **1000 sveučilišta** u **40 država** pod krilaticom *“studenti pomažu studentima”*. Bavimo se promocijom i unapređenjem programa razmjene za mlade te vjerujemo da su period mobilnosti, internacionalizacija kod kuće, volonterizam i aktivno građanstvo ključni u osobnom i profesionalnom usavršavanju mladih, a ovom akademijom to Vam želimo i dokazati.

Akademija je osmišljena kao set interaktivnih radionica i predavanja, a **cilj je mladima iz lokalne zajednice prenijeti vještine i znanja** koja su naši volonteri stekli i usavršili svakodnevnim volontiranjem i angažmanom u svojoj lokalnoj sredini. Želimo ti pokazati ono u što i sami vjerujemo -  *voloniranje nije gubljenje vremena, već platforma za daljnji razvoj i učenje uz obogaćivanje zajednice u kojoj djeluješ!*

Broj mjesta je ograničen, stoga se obavezno prijavi putem [**poveznice**](https://docs.google.com/forms/d/1sMKA-DV-ayt6yZNKQ9pQmGsQBZzVpzqEoirrvQn_mhI/prefill).